Віншуючы жанчын са святам, намеснік старшыні райвыканкама, начальнік упраўлення сельскай гаспадаркі і харчавання Віктар Стурліс пажадаў не толькі поспехаў у працы, але і каб у сем’ях быў лад — тады і настрой на работу добры. Мінулы год у жывёлагадоўлі раёна склаўся не лепшым чынам, аднак ужо зараз малочныя справы папраўляюцца. Ёсць падставы чакаць добрых вынікаў і ад увядзення ў дзеянне новых ферм. Словам, сёлетні сезон павінен быць больш паспяховым.